《经徐州数千里尽为水患淤塞进舟之难赋此》
明代·李时行

沙涨桓山汶水东，南来舟楫若为通。丁夫已厌新河苦，野老仍嗟岁计空。

旅枕孤城闻夜柝，褐衣长路叹秋风。千村遍没人家少，满目川原感慨中。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。